R O M Â N I A

JUDEŢUL BISTRIŢA-NĂSĂUD

CONSILIUL JUDEŢEAN

H O T Ă R Â R E

privind repartizarea pe unităţi administrativ-teritoriale a sumelor defalcate din unele venituri ale bugetului de stat pe anul 2012 conform Ordonanţei Guvernului României nr. 13/2012 privind rectificarea bugetului de stat pe anul 2012
Consiliul Judeţean Bistriţa-Năsăud, întrunit în şedinţă extraordinară, în prezenţa a 30   consilieri judeţeni;

Având în vedere:

·  expunerea de motive nr. 5779/1/11.09.2012 a Preşedintelui Consiliului Judeţean Bistriţa-Năsăud;
· raportul nr. 5779/2/11.09.2012 al Direcţiei economice din cadrul Consiliului Judeţean Bistriţa - Năsăud;
· prevederile Ordonanţei Guvernului României nr. 13/2012 privind rectificarea bugetului de stat pe anul 2012;
· prevederile art. 19, 32 şi 33 din Legea nr. 273 / 2006 privind finanţele publice locale;
· prevederile Legii nr. 293/2011  privind bugetul de stat pe anul 2012;
· prevederile Legii nr. 500 / 2002 privind finanţele publice;
· Decizia nr. 150/03.09.2012 a Direcţiei Generale a Finanţelor Publice Bistriţa-Năsăud privind repartizarea sumelor defalcate din unele venituri ale bugetului de stat  conform Ordonanţei Guvernului nr. 13/2012 privind rectificarea bugetului de stat pe anul 2012; 
· adresa nr. 4355/2012 a Direcţiei economice privind consultarea unităţilor admninistrativ-teritoriale;
· raportul nr. 5779/3/2012 al Comisiei  economice.
În temeiul prevederilor art. 45 alin. (2) lit. “a”, art. 91 alin. (3) lit. “a”  şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:


Art.1.  Se aprobă repartizarea pe unităţi administrativ-teritoriale a cotei de 20% şi a sumelor reţinute în urma diminuării cu gradul de necolectare a unor venituri proprii din sumele defalcate din taxa pe valoarea adăugată pentru echilibrarea bugetelor locale şi a cotelor defalcate din impozitul pe venit pentru echilibrarea bugetelor locale din cota de 18,5%, conform anexei care face parte integrantă din prezenta hotărâre.
Art.2. Prezenta hotărâre a fost adoptată cu un număr de 17 voturi “pentru”.


Art.3. Cu ducerea la îndeplinire a prevederilor prezentei hotărâri se încredinţează Direcţia economică a Consiliului Judeţean Bistriţa-Năsăud, prin intermediul Direcţiei Generale a Finanţelor Publice Bistriţa-Năsăud.

Art.4. Prezenta hotărâre se comunică de către Serviciul comunicare, relaţii publice şi relaţii externe cu:

· Direcţia economică;
· Direcţia Generală a Finanţelor Publice Bistriţa-Năsăud;
· Instituţia Prefectului Judeţului Bistriţa-Năsăud;
· Unităţile administrativ-teritoriale prevăzute în Anexa de la art. 1.
P R E Ş E D I N T E,

Emil Radu Moldovan 

